google/wiki40b huggingface dataset:
Admiralspalast

Admiralspalast er et tradisjonsrikt forlystelsessted i Friedrichstrasse 101/102 i Berlin. Det ble gjenåpnet sommeren 2006 etter omfattende oppussingsarbeider.

Historie

Admiralsgartenbad ble bygget i 1873 over en saltkilde av arkitektene Walter Kyllmann og Adolf Heyden.
I 1910 ble bygningen revet, og etter planer av Heinrich Schweitzer og Alexander Diepenbrock ble det bygget et ispalass. Året etter ble huset åpnet under navnet Admiralspalast, og ble et av de store forlystelsesstedene i Berlin. I tillegg til en isarena og badeanlegg i en sidebygning inneholdt Admiralspalast en stor kafé og et lystspillteater. De rikt utsmykkede badene var åpne dag og natt. På isarenaen ble det oppført «isballetter», som var komponert av sjefen for husorkesteret, Julius Einödshofer, selv.
Omkring ti år senere ble konseptet for huset endret. Etter ombyggelser ble Admiralspalast under ledelse av Hermann Haller et revyteater. Det ble åpnet med revyen Drunter und drüber, som Walter Kollo komponerte musikken for. Frem til 1931 ble det oppført en rekke revyer der. Senere ble det hovedsakelig oppført operetter. Johannes Heesters spilte her «Danilo» i Die lustige Witwe. I 1939 ble Admiralspalast slått sammen med Metropol-Theater i Behrenstraße, og i 1944 ble teateret stengt.
Etter annen verdenskrig tok Deutsche Staatsoper midlertidig i bruk bygningen, som stort sett var uskadet. Etter at operaen i 1955 flyttet tilbake til sin gjenoppbyggede bygning i Unter den Linden, ble Admiralspalast sete for Metropol-Theater. Frem til stengningen i 1997 ble det oppført operetter og musikaler av et fast husensemble i den store salen, med 1 400 plasser.
Den politiske kabareten Die Distel har fra 2. oktober 1953 blitt oppført i et forhus til Admiralspalast.
Etter å ha stått tomt i noen år overtok Falk Walter i 2005 bygningskomplekset, og igangsatte en større restaurering. Admiralspalast skulle gjenoppstå i gammel glans med teater, luksusbad, kafé, restaurant og nattklubb. Ved restaureringen ble det brukt originale marmorfliser, som hadde vært lagret i et depot i Lichtenberg.
Gjenåpningen fant sted 11. august 2006 med oppførelsen av Tolvskillingsoperaen, regissert av Klaus Maria Brandauer.
Stig Sæterbakkens minnepris

Stig Sæterbakkens minnepris deles ut årlig av forlaget Cappelen Damm til en forfatter med overbevisende litterære kvaliteter, originalitet og mot til å skape sine egne prosjekter. Forfatteren bør ha utgitt 2-4 skjønnlitterære bøker. Prisen er åpen for alle sjangre innenfor det skjønnlitterære feltet, og er på 100 000 kroner. 
Prisen utdeles til minne om forfatteren Stig Sæterbakken som døde i januar 2012. Hans raushet overfor unge litterære talenter tenkes videreført med denne prisen, som har som intensjon å gi allerede lovende forfatterskap mulighet og tid til å utvikle seg.
Mette Karlsvik ble i september 2012 den første som mottok prisen.
Pachliopta phlegon

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Pachliopta phlegon tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Flint Creek kullkraftverk

Flint Creek) kullkraftverk  er et varmekraftverk ved Gentry i Benton County, delstaten Arkansas i USA. Det har en installert produksjonskapasitet på 528 MW fordelt på 1 turbin. Brenselkilden er kull fra Wyoming. Kraftverket stod ferdig i 1978 og eier er energi-kooperativet Arkansas Electric.
Alle snakker sant

Alle snakker sant er et musikkalbum med Siri Nilsen.
Albumet ble utgitt 11. november 2011.
G.I. Joe: The Rise of the Cobra

Handling

Duke (Channing Tatum) og Ripcord (Marlon Wayans er to soldater som blir frastjålet topphemmelige våpen av en ond organisasjon kalt Cobra. De må dermed bli med en gruppe supersoldater, bare kjent som G.I. Joe, for å rette opp denne feilen. General Hawk (Dennis Quaid), lederen av G.I. Joe, sender dem og sine beste soldater ut for å stoppe Cobra fra å ta over verden og dermed bevise at organisasjonen hans er ekte amerikanske patrioter og helter. For Duke er det imidlertid ett stort problem: en av hovednøklene til Cobra er hans eks-kjæreste, Anastasia DeCobray (Sienna Miller).
Douglass North

Bakgrunn

Douglass C. North var sønn av en livsforsikringsmanager og vokste opp i Ottawa, Lausanne, New York og Connecticut. Etter at familien flyttet til San Francisco, studerte han politologi, filosofi og økonomifag han ved University of California (Berkeley). I 1942 avsluttet han med en Bachelor of Arts.
North jobbet i sivil tjeneste i den amerikanske handelsflåte under den andre verdenskrig. Han var krigsmotstander og ønsket ikke å drepe noen og ble derfor navigatør og reiste mellom San Francisco og Australia. Skipene transporterte også tropper og militærutrustning.  I løpet av denne tiden studerte han økonomi og tok opp igjen sin barndomshobby, nemlig fotografering. Han underviste i navigasjon ved Maritime Service Officers School i Alameda det siste året av krigen og han slet med beslutningen om han skulle bli fotograf eller økonom.

Økonom

North ble lærer ved Washington University i St. Louis og ved Stanford University. Hans forskningsområde omfattet eiendomsrett, transaksjonskostnader, og økonomisk organisering i historien så vel som økonomisk utvikling i utviklingsland.
Halbe

Halbe er en liten by med rundt 2 200 innbyggere (2006) i distriktet Dahme-Spreewald i Brandenburg i Tyskland. Den ligger rett ved Spreewald og omtrent 60 km sør for Berlin. Området er mye benyttet som ferie- og rekreasjonsområde for innbyggerne i Berlin med omegn

Slaget ved Halbe

Under andre verdenskrig ble Halbe kjent for Slaget ved Halbe som sto i de siste dagene i april 1945, i skogsområdene nær byen Halbe og var en del av slaget om Berlin. Med ca. 80 000 mann under sin kommando ble den 9. arme under general Theodor Busse omringet av russiske styrker. Busse forsøkte å bryte ut gjennom de russiske linjene for å møte tyskernes 12.arme under general Walther Wenck, som angrep området fra vest. Intensjonen var at de to armeene så skulle bryte ut av den russiske omringingen sammen, for så å overgi seg til amerikanerne ved Elben. Samtidig ville de bryte den russiske beleiringen av Berlin. 
Det antas at bare ca. 40 000 tyske soldater klarte å bryte ut og overgi seg som planlagt. Resten ble drept i forsøket og ca. 24 000 tyske soldater ligger begravet på krigskirkegården i Halbe, en av Tysklands største.
Fylkesvei 231 (Møre og Romsdal)

Fylkesvei 231 i Møre og Romsdal går mellom Eidem og Hamnneset i Fræna. Veiens lengde er 8,5 km.
2019 ble veien delt opp i fylkesvei 6056 Tornes – Hamnneset, og fylkesvei 6057 Tornes skole – Eidem.
Plötzensee (strøk)

₨ Plötzensee er et strøk i ortsteil Charlottenburg-Nord i Berlins bydel Charlottenburg-Wilmersdorf. Strøket ligger mellom Saatwinkler Damm og ringvei A 100. I tillegg til et industriområde og småhager omfatter strøket minnesmerket Plötzensee og fengslet Plötzensee. Innsjøen Plötzensee ligger i bydelen Mitte.
Norsk Brannvern

Totalleverandør innen brannvern

Norsk Brannvern er en totalleverandør innen forebyggende tjenester med aktiviteter som brannteknisk rådgiving, branningeniører, kontroll, ettersyn og vedlikehold av slokkeutstyr og montering/service av brannvarslingsanlegg. 
Norsk Brannvern  omsetter for om lag 35 mill kr og har ca. 120 ansatte. 
Norsk Brannvern holder ulike kurs innen brannvern, for eksempel kurs som omhandler varme arbeider og kurs for brannvernledere.
Selskapets hovedkontor er lokalisert i Mjøndalen i Nedre Eiker.
Avdelinger
Norsk Brannvern har ulike avdelinger som til sammen tilbyr alle slags arbeidsoppgaver innen brannvern.
Drift boligselskaper har fokus på kontroll, vedlikehold, service og rådgivning innen forebyggende brannvern hos borettslag og sameier.
Næringsavdelingen retter seg mot næringsbygg og tilbyr blant annet å bistå som brannvernleder, branntekniske tegninger, samt å holde brannøvelser og  evakueringsøvelser.
Ingeniøravdelingen har via interne ressurser og samarbeidspartnere mulighet til å påta seg alle branntekniske ingeniøroppdrag.
Elektroavdelingen tilbyr blant annet nymontering av brannvarslingsanlegg og service av eksisterende anlegg.
Kursavdelingen tilbyr kurs til privatkunder, bedrifter og boligsameier.
Hongyanzi-demningen

Hongyanzi-demningen er en demning med et vannkraftverk i elva Jialing, ei venstre sideelv til midtre Chang Jiang i provinsen Sichuan i det sørlig-sentrale Kina. Installert effekt er 90 MW.
12. oktober

Navnedag

Valter, Vibeke
Lake Hubbard kraftverk

Lake Hubbard kraftverk er et varmekraftverk i Texas i det sørlige USA. Anlegget har en installert produksjonskapasitet på 928 MW, fordelt på 2 blokker. Operatør er energiselskapet TXU. Utstyret er vesentlig levert av General Electric.
Kraftverket ble utbygd omkring årene 1970–1973. Brenselkilden er naturgass og fyringsolje.
Trechus rivularis

Utbredelse

Trechus rivularis finnes i nesten hele Europa , men er sjeldnere i sør og vest. Den er utbredt østover i Asia.   Finnes i Norge.

Utseende

Trechus rivularis er en liten mørk, brunlig eller svart løpebille, omtrent 3,5-4 millimeter lang.  Beina og antennene er mer rødlige. Antennens fjerde ledd har fine korte hår og en lang børste/børster i spissen. (Krever forstørrelse for å se). Delgruppe Trechina skiller seg ut fra de andre løpebillene, ved at lengderillen er nærmest midten av dekkvingen, bakerst ved spissen, svinger og fortsetter opp i vingen, omtrent der den femte lengderillen er. Hos de andre løpebillene ender alltid rillene ved bakkanten av dekkvingen.

Levevis

Trechus rivularis er vanligvis nattaktiv og lever som predator på andre dyr. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lars Christian Aamodt

Utdannelse

Aamodt har Luftkrigsskolen, i 2005 Forsvarets stabsskole II, i 2010 Sjefskurset ved Forsvarets høgskole og i 2013-2014 National Defence University, Washington, USA.
Prepping

Prepping vil si å aktivt forberede seg på kriser og naturkatastrofer slik at man har bedre sjanse til å klare seg selv. Eksempel på sliker kriser kan være alt fra lokale til globale hendelser, eller til og med personlige situasjoner som det å bli arbeidsløs eller være overlatt til seg selv i ødemarken under tøffe værforhold.
Eksempler på forberedelser kan være å bygge opp et lager av mat, drikkevann, medisiner og andre nødvendige forsyninger, bygge egne tilfluktssted eller rom som kan øke sjansen for å overleve en katastrofe, samt tilegne seg nødvendige kunnskaper og ferdigheter som førstehjelp og selvforsvar.

Drikkevann

Rent drikkevann kan være en ettertraktet ressurs i kriser. Ved oversvømmelser og jordskjelv kan det hende at drikkevann blander seg med kloakk og blir forurenset. Vann er en vanlig smittekilde og kilde til sykdom under kriser. Mange preppere forbereder seg derfor på vannrensing. Vannrensing kan for eksempel gjøres ved hjelp av partikkelfilter, koking, kullfilter, destillasjon, omvendt osmose og/eller ionebytterkromatografi. Noen preppere lagrer springvann på plastdunker godkjent for næringsmiddelinnhold i håndterbare størrelser, for eksempel 5 liter. Det er viktig å lagre vannet på et mørkt sted for å unngå bakterier.

Mat

Matvarer som gjerne assosieres med prepping er ulike typer tørrmat som for eksempel knekkebrød, ris, pasta og suppeposer, samt hermetikk.

Oppvarming

Mange norske hus er avhengige av strøm oppvarming, og kan gi alvorlige utfordringer i ekstreme tilfeller dersom strømmen kan bli borte i flere dager. Det kan derfor være lurt å ha tilgjengelig andre metoder for oppvarming av hus og tilbereding av mat, som for eksempel stormkjøkken, gassgrill, peis eller vedovn.
Dimitri Amilakhvari

Bakgrunn

Amilakhvari var født i Shida Kartli i det daværende keiserriket Russland og var av fyrstelig georgisk herkomst. Da Den røde armé i 1921 rykket inn i Georgia flyktet familien, først til Tyrkia, året etter til Frankrike.
Amilakhvari  fikk tidlig i 1940 fransk statsborgerskap.

Fremmedlegionen

Amilakhvari tilhørte en slekt med militære tradisjoner. I 1924 begynte Amilakhvari ved École spéciale militaire de Saint-Cyr, som han fullførte i 1926. Deretter begynte han sin tjeneste som offiser i Fremmedlegionen i Nord-Afrika. Han deltok i flere stridigheter og steg i gradene til han i 1937 fikk grad av kaptein.
I februar 1940 ble Amilakhvari tilknyttet 2. alpejegerbataljon. Han ble, som en del av Fremmedlegionens 13. halvbrigade i det franske ekspedisjonskorpset, i april 1940 sendt til Norge for å møte de tyske invasjonsstyrkene ved Narvik. I slaget om Narvik ledet han 2. bataljon. For sin innsats i slaget om Narvik ble Amilakhvari av kongen i statsråd 20. mars 1942 tildelt det norske Krigskorset med sverd. Innstillingen omtalte Amilakhvari som «likeså glimrende ved sin iver som ved sine tekniske kunnskaper.»
Sammen med de franske styrkene ble Amilakhvari etter slaget om Narvik trukket tilbake til Bretagne, dit han ankom 16. juni 1940. Tre dager la han, sammen med andre offiserer, ut mot Storbritannia via Jersey for å melde seg for De frie franske styrker under general Charles de Gaulles ledelse.
Han ble sendt til Vest-Afrika for å delta i det mislykkede forsøket på å vinne de franske koloniene fra Vichy-regjeringens kontroll. Deretter ble han sendt til Eritrea for å bekjempe italienerne. Amilakhvari deltok i seierrike slag i Eritrea.
I juni 1941 kom han til Syria. Han ble der forfremmet til oberstløytnant og sjef for Fremmedlegionens 13. halvbrigade. Avdelingen ble i mars 1942 satt inn i Libya, der han ble nestkommanderende for de frie franske styrkene under general Koenig. Under slaget om El Alamein falt Amilakhvari 24. oktober 1942.
Amilakhvari er gravlagt ved El Alamein.

Utmerkelser og ettermæle

Amilakhvari mottok flere franske ordener og utmerkelser for sin krigsinnsats. Han ble i august 1942 av general de Gaulle utnevnt til medlem av Frigjøringsordenen. Han var ridder av Æreslegionen og dekorert med Croix de guerre 1939–1945 og Croix de guerre des Théâtres d'opérations extérieures.
I anledning hundreåret for sin fødsel fikk han en gate oppkalt etter seg i byen Gori i Georgia.
Clostera anastomosis

Utseende

En middelsstor (vingespenn 31 – 44 mm), forholdsvis slank, gråbrun spinner med temmelig store vinger. Hodet er forholdsvis stort, labialpalpene stikker noe fram foran hodet, sett ovenfra. Antennene er smalt fjærformede hos begge kjønn, bredest hos hannen, litt over en tredjedel så lange som forvingen. Brystet er lyst gråbrunt, hos hannen med en stor, sjokoladebrun flekk i midetn. Bakkroppen er tett kledt med korte, brune hår og ender bakerst i en dusk av lange hår som hos hannen er todelt. Forvingen er varundet trekantet, gråbrun, av og til litt gul- eller rødaktig. Den har tre lysere tverrstriper som noen ganger er litt utydelige, og nær midten en rund, litt mørkere flekk som er delt i to av en lys stripe. Forvingespissen har samme farge som resten av vingen. Bakvingen er ensfarget brun.
Larven er lang og tynn, med spredte, ganske lange, grålige hår. Den er gulgrå på buken og sidene, svart på ryggen med en gul stripe mellom de to fargene. Oppe på siden av hvert kroppslegg sitter det en rød vorte med 2-3 børster ytterst, disse er størst på de to første leddene.

Levevis

Larven lever på busker og trær i pilefamilien (Salicaceae), oftest på osp men også på svartvier (Salix nigricans) og istervier (Salix pentandra), trolig også på andre vier-arter. De voksne sommerfuglene flyr om natten i juli. Hannene, men ikke hunnene, kommer gjerne til lys. Hunnene er svært fruktbar og kan legge opptil 800 egg på undersiden av vertsplantenes blader, fortrinnsvis på busker og småtrær som står på varme, solåpne steder. Et særtrekk ved denne arten er at den overvintrer som larve – alle andre europeiske tannspinnere overvintrer som pupper. Larven fullfører sin utvikling neste vår, spinner seg inn i en kokong og forvandler seg til en puppe som klekkes etter 10 – 14 dager. Interessant nok påvirker temperaturen under puppetiden sommerfuglens farge. Om det har vært varmt og tørt blir de voksne sommerfuglene forholdsvis lyse, mens kjølig og fuktig vær gir mørke sommerfugler.

Utbredelse

Denne arten forekommer i Sør- og Mellom-Europa, videre østover gjennom Russland like til Korea, Kina og Japan. I Norden finnes den i de sørlige delene av Sverige og Finland. Den fantes før på Bornholm i Danmark men ser ut til å være utdødd der.
Bob Fitzsimmons vs. James J. Corbett

Generelt

Kampen mellom James J. Corbett og “The Fighting Blacksmith”, Bob Fitzsimmons var den første VM-kampen som ble filmet, den har derfor ekstra stor historisk verdi. Edison hadde utviklet kameraet sitt såpass siden fem år tidligere at det nå var mulig for ham å filme utendørs i en slags ”filmbod” som var plassert ringside. Han hadde tidligere filmet VM-mesteren Corbett i en oppvisningskamp i studioet sitt, og den gjorde det svært bra når det ble vist på teaterlerret over hele USA. Corbett fikk betalt 5000 dollar for innsatsen sin og var dermed det første personen i historien som fikk betalt for å stå foran kamera.
Kvaliteten på filmen er heller dårlig, men nok til at man kan se hva som skjer selv om noen av rammene mangler her og der.

Om kampen

Bob Fitzsimmons regnes som en av tidenes mest hardtslående boksere. Han var regjerende VM-mester i mellomvekt som nå prøvde seg mot tungvektsmesteren. Corbett hadde få problemer med Fitzsimmons i de første 10 rundene. Han var større, sterkere og mer bevegelig, men etter hvert som Corbett begynte å trøtne og Fitzsimmons kommer og mer til med slagene sine begynte kampen å jevne seg ut. Og så, i 14. runde traff den hardtslående Fitzsimmons med et perfekt slag i mellomgulvet til Corbett, som gikk ned for full telling. Corbett forsøkte å stable seg på bena, men hele kroppen hans var lammet av støtet og han ble telt ut av dommeren. Senere ble dette slaget kalt for «the solar plexus punch». 
Westernlegenden Bat Masterson (Wyatt Earp, mannen som endte Billy the Kids herjinger satt ringside i tilfelle det ble bråk blant publikum). Fitzsimmons var en bokser som forstod hvor mye effekt kroppslag hadde. Om man går ned for telling fra et slag mot hodet klarer man ofte å reise seg fordi hodet «flytter seg» med slaget og mye av kraften i slaget reduseres. Men med et kroppslag er det mye mer masse som må flyttes og kroppen absorberer mye mer av slaget og det tar mye lengre tid å komme seg. Hvor ofte ser man en bokser reise seg og komme inn i kampen igjen etter å ha tatt telling etter et slag til kroppen? Nesten aldri, og det skjedde ikke i dette tilfellet heller. Fitzsimmons slo Corbett på knockout i 14. runde. Det gjorde ham til den første bokseren som vant VM-titler i to vektklasser, i tillegg til at han var involvert i den første VM-kampen som ble filmet.

Etter kampen

Noen år senere ble Fitzsimmons den første bokseren som vant titler i tre vektklasser da han ble VM-mester i den nyopprettede lett-tungvektsklassen.
ID3

ID3 er en metadata-container som hovedsakelig blir brukt med MP3-lydfiler. To forskjellige typer av ID3 eksisterer: ID3v1 og ID3v2. ID3v1 bruker et segment på 128 byte på slutten av en MP3-fil. ID3v2 er plassert i starten av filen og hvert felt kan være opptil 16 megabyte eller totalt 256 megabyte.

ID3v1.1

I denne versjonen er de to siste tegnene i comment-feltet satt av til å definere hvilket nummer et lydspor har på et album. Dette fungerer kun dersom kommentarfeltet har 28 tegn eller mindre.

ID3v2

Til tross for at navnet er likt, har ID3v2 lite til felles med ID3v1. Man er ikke lenger begrenset til kun tekst og det er derfor mulig å legge til grafikk for å illustrere album. Antallet av felt som kan inneholde metadata er også kraftig økt.
Toronto Stock Exchange

The Toronto Stock Exchange er den største børsen i Canada, og den tredje største børsen etter NYSE og NASDAQ i Nord-Amerika. Børsen eies av TSX Group.
Det finnes mange selskaper som er notert på børsen, blant annet mange innen energisektoren; Questerre, Cameco Corporation, Canadian Natural Resources Ltd, Canadian Oil Sands Trust, EnCana Corporation, Husky Energy Inc, Imperial Oil Ltd og Nexen Inc.
Wilfried Zaha

Landslaget

I 2013 debuterte han også på det engelske A-landslaget i en treningskamp mot Sverige.
8. januar 2017 fikk han sin første kamp for Elfenbenskysten mot Sverige.
Kalle en spade for en spade

Å ’kalle en spade for en spade’ (på engelsk call a spade a spade) er et figurativt uttrykk, som refererer til å kalle noe «som det er», altså, gå rett på sak og nevne noe ved dets rette navn, uten forskjønnende ord eller forblommede uttrykk. Altså, er det i motsatt betydning av å ’gå rundt grøten’ – det vil si, være frittalende om det, sannferdig, ærlig og direkte – til og med å være brysk eller uhøflig, også selv om motivet anses som vulgært, uhøflig eller ubehageligt.
Uttrykket finnes på spansk som al pan, pan y al vino, vino («brød er brød, og vin er vin»).

Full definisjon

Å «kalle en spade en spade» er et figurativt uttrykk som forutsetter at taleren burde ha, eller har kalt, – en person, sted eller sak, det mest treffende navnet det kan ha, uten forbehold om følelser eller anstrengte formaliteter som kan komme ved bruken. Implikasjonen er at man forteller sannheten om det aktuelle emnet,  snakker ’rett fra levra’ om det, altså, ærlig og direkte om det, selv om det anses vulgært, uhøflig eller ubehagelig. E. Cobham Brewer (1810–1897) definerte uttrykket i 1913 som outspoken, blunt, even to the point of rudeness («frittalende og uhøfflig»), og legger til at det innebærer at man navngir «noe etter deres egentlige navn uten å gå rundt grøten».
Yijun

Yijun (kinesisk: 宜君县; pinyin: Yíjūn Xiàn) er et fylke i byprefekturet Tongchuan i provinsen Shaanxi i Folkerepublikken Kina. I 1999 var folketalett på 92 133 innbyggere.

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Chris Terkelsen

Meritter

Oversikt over medaljer fra internasjonale mesterskap finnes til høyre på skjermen.